**Kandidatur til Nørrebro United 2021**

**Post:** Næstformand

**Navn:** David Jacobi Ottesen

**Tilknytning til klubben:**

Jeg har været tilknyttet Nørrebro United siden klubben startede i 2008. Mine funktioner i klubben har været af forskellig karakter, men den vedvarende og primære funktion har ud over at være næstformand ,været som træner for drenge/Pige/herresenior hold, samt at være med til at støtte klubbens frivillige i deres forskellige indsatser.

Jeg er træner for U14 fodbold pigerne og har igennem de sidste 4-5 år været meget inspireret af at styrke indsatsen for pigerne i klubben. Samtidig er jeg en del af børne- og ungeudvalget, hvor jeg gerne vil koncentrere mig om at uddanne og rekruttere klubbens ungdomsspillere til det frivillige arbejde og uddannelse af de frivillige i øvrigt.

Samlet set vil jeg arbejde for at vi i Nørrebro United har et sportsligt tilbud, som er det mest attraktive i København, for en bred og mangfoldig målgruppe

**Jeg mener at klubben primært skal arbejde med at løse følgende udfordringer:**

1) At udvikle og styrke vores sportslige og sociale indhold, så vi laver de allermest attraktive træningsmiljøer for børn og unge. Der skal samtidig være et fokus på hvordan vi bedst kan inddrage de unge i klubbens sociale tilbud, frivillige arbejde samt løse overgangen fra ungdom til senior.

2) At sikre at vi får etableret bane nr. to i Nørrebro parken, samt får udviklet vores faciliteter i Mimers parken, evt. med et oplæg og en tilladelse til at lave en ”tribune” på langsiden nærmest jernbanen.

3) At få de forskellige udvalg til at fungere optimalt, så de alle kan bidrage med at få klubben til at leve. At vi får gennemført vores renoveringsplaner for klubhuset, så vi kan få det styrket det til at være et stærkt samlingspunkt for alle klubbens medlemmer.